Høringssvar til Midttrafik for køreplaner som træder i kraft 28. juni 2015 
Sagsfremstilling 
9.                   Høringssvar til Midttrafik for køreplaner som træder i kraft 28. juni 2015 - Åbent 
  
  
SAGENS INDHOLD 
Teknik- og Miljøudvalget skal tage stilling til et revideret høringssvar til Midttrafiks køreplan, der træder i kraft 28. juni 
2015. 
  
Teknik- og Miljøudvalget behandlede på mødet 4. december 2014 forslag til ændringerne af den kollektive 
buskørsel, som er udarbejdet af Midttrafik på baggrund af krav fra [adresse] om, at Midttrafiks budget bliver 
bragt i balance. 
  
Teknik- og Miljøudvalget opfordrede på mødet til, at formand for Teknik- og Miljøudvalget Nils Jakobsen og 
Borgmester Herman Winther snarest muligt holdt et møde med Region Midtjylland.  
  
Der blev derfor afholdt møde med Henry Lund 13. januar 2015, hvor de omfattende forslag til 
ændringer til køreplanerne blev drøftet. På baggrund af mødet er der udarbejdet et revideret forslag til høringssvar 
(forslaget er vedlagt som bilag). 
  
Midttrafiks budget for 2015 oversteg regionens ramme med 2,5 mio. kr. Regionsrådet besluttede derfor ved 
behandlingen af Midttrafiks budget 2015, at Midttrafik skulle tilpasse aktivitetsniveauet med henblik på at skabe 
overensstemmelse mellem Midttrafiks budget og regionens ramme til kollektiv trafik. 
  
Regionen foreslår på den baggrund, og på anbefaling af Midttrafik, at nedlægge betjeningen af strækningen mellem 
Hinnerup og Grundfør med rute 200, og at nedlægge den nuværende rute 124 mellem Hammel, Hinnerup og [adresse] 
N.  
  
Regionen foreslog efterfølgende i dialog med Midttrafik og Teknik og Kultur, at strækningen mellem Hammel, 
Hinnerup og [adresse] N i stedet kunne betjenes af rute 200 dog i væsentlig reduceret omfang. Det vil sige med én 
direkte morgentur og to direkte eftermiddagsture på skoledage. På mødet 13. januar 2015 blev der drøftet 
forskellige muligheder for at reducere Regionens besparelsesforslag yderligere, således at betjeningen eventuelt 
kan sker på alle hverdage og ikke kun skoledage. 
  
 
Teknik- og 
Miljøudvalget 
27. januar 2015 
Sagsnr. 710-2014-
57865 
Dok.nr. 710-2015-
14973 
Sagsbehandler 
DPPELU 
  
Tidl. politisk behandling 
TM-U, 04.12.14, pkt. 115 
Forventet sagsgang 
TM-U 
Lovgrundlag 
Lov om trafikselskaber 
Regionen har, på baggrund af forslag fra Midttrafik, valgt at omprioritere anvendelsen af busserne fra rute 124 for at 
opnå 15 minutters drift på rute 114/X914 mellem Hammel og [adresse] C i morgen- og eftermiddagsmyldretiden. 
  
  
  
VURDERING 
Teknik og Kultur vurderer, at der ud fra passagertallene på de tidlige morgenture og en del af eftermiddagsturene, 
stadig er basis for at opretholde rute 124 som direkte busforbindelse mellem Hammel og et stort antal 
arbejdspladser, uddannelsessteder og Det Nye Universitetshospital i [adresse] (DNU). 
  
Teknik og Kultur vurderer, at den markante reduktion af antallet af direkte busture og delvis nedlæggelse af ruten 
mellem Hammel og [adresse] N vil udhule brugen af ruten. Samtidig vil dette formentligt få afsmittende virkning på 
borgernes incitament til at anvende kollektiv trafik på lokale rejser mellem Hammel og Hinnerup samt forringe 
valgmulighederne for uddannelsessøgende.  
  
I [adresse] N ligger store uddannelsesinstitutioner som [adresse] og Sundhedsskole, Via University College, 
Danmarks Medie- og Journalisthøjskole og Aarhus Tech. Alle disse uddannelsesinstitutioner er placeret tæt på den 
nuværende rute 124’s stoppesteder i [adresse] N. Rute 200 kører ikke direkte til uddannelsesinstitutionerne, men kører 
ad [adresse]. 
  
Region Midtjyllands nedlæggelse af rute 200 til Grundfør vil for borgere i Grundfør og langs [adresse] vil medføre 
en betydelig serviceforringelse. Alternativet vil være skolebus, som kun kører på skoledage eller Flextur/teletaxa, 
som skal bestilles minimum to timer før ønsket afgang. Grundfør vil, med en nedlæggelse, ikke længere have en 
regional kollektiv trafikbetjening. 
  
På mødet 13. januar 2015, mellem Favrskov Kommune og Region Midtjylland, fremførte Favrskov Kommune 
ovenstående synspunkter, der samlet set betyder, at Regionen sparer ca. 2,0 mio. kr. på trafikbetjeningen i [adresse] 
Kommune, af en samlet besparelse på 2,5 mio. kr.  
  
Region Midtjylland har oplyst, at den samlede nettobesparelse i [adresse] kun udgør 0,6-0,7 mio. kr., da 
der primært er tale om en omprioritering af midler fra busser med lave passagertal (rute 124) til ruter med højere 
passagertal (rute 114/X914). Samtidigt opretholdes efter dialog med [adresse] en vis betjening på rute 
124 udført af busser fra rute 200. 
  
Midttrafik skønner, at regionen kan spare ca. 1,93 mio. kr.(netto) pr. år ved at nedlægge rute 124 og ved ikke at 
betjene Grundfør med rute 200. De foreslåede serviceudvidelser på rute 114 koster ca. 1,27 mio. kr. (netto). Den 
samlede foreslåede besparelse i [adresse] er dermed ca. 660.000 kr. (notat fra [adresse] er 
vedlagt som bilag). 
  
Teknik og Kultur forventer på baggrund af mødet med Region Midtjylland, at regionen er indstillet på at opretholde en 
vis betjening på strækningen mellem Hammel og [adresse] N på alle hverdage, undtagen lørdage, med én direkte 
morgentur og to direkte eftermiddagsture. Turene vil blive udført af rute 200, der forlænges til Hammel.  
  
Regionen forventes at fastholde omprioriteringen fra rute 124 til rute 114/X914, således at der opnås 15 minutters 
drift mellem Hammel og [adresse] C i morgen – og eftermiddagsmyldretiden. Teknik og Kultur vurderer, at Region 
[adresse] vil fastholde, at betjening af Grundfør ikke er en regional opgave.  
  
ØKONOMI 
Hvis Favrskov Kommune ønsker at bibeholde en kollektiv trafikbetjening, der svarer til den nuværende standard, vil 
ændringerne få økonomiske konsekvenser for Favrskov Kommune.  
  
· En minimumsløsning med supplerende teletaxa på begge strækninger Hammel/Hinnerup og Grundfør/Hinnerup, til 
at dække den manglende busbetjening, vil anslået koste ca. 0,5 mio. kr. årligt for Favrskov Kommune.  
  
· Busbetjening på hverdage, undtagen lørdage, med lokalbus mellem Hammel og Hinnerup, vil koste omkring 0,9 
mio. kr./år. Busbetjening mellem Grundfør og Hinnerup på hverdage, undtagen lørdage, vil koste omkring 0,5 mio. 
kr./år. Samlet udgift på 1,4 mio. kr./år. 
  
Der vil være tale om en betydelig ekstra udgift for Favrskov Kommune, da Midttrafiks besparelse ikke betyder en 
reduktion i [adresse] betaling til Midttrafik. Ekstraomkostningen for Favrskov Kommune skal eventuelt 
prioriteres i forbindelse med de kommende budgetlægninger. 
  
INDDRAGELSE 
Favrskov Kommune sender høringssvar til Midttrafik. Midttrafik har accepteret, at høringssvaret indsendes efter 
tidfristen for den offentlige høring, som var 18. januar 2015. 
  
INDSTILLING 
Direktøren for Teknik- og Kultur indstiller til Teknik- og Miljøudvalget: 
  
1.    At godkende vedlagte udkast til høringssvar til regionens plan for besparelser på det regionale rutenet i 
Favrskov Kommune. 
  
BESLUTNING 
  
Bilag 
  
  
  
  
Teknik- og Miljøudvalget, 27. januar 2015: 
Fraværende: Mogens Kjeldsen 
  
Godkendt. 
UDKAST - Høringssvar til køreplaner gældende 
fra 28. juni 2015 
710-2015-15413 
Notat fra [adresse] om effekt af overflytning fra 
124 til 914X 
710-2015-20083 
